Papandreu kërkon ndihmë financiare nga SHBA
Z. Papandreu u takua dje me Sekretaren e Shtetit, Klinton ndërsa sot do të ketë një takim në Shtëpinë e Bardhë me Presidentin Obama.
Kryeministri grek Papandreu po kërkon mbështetje më të madhe nga Shtetet e Bashkuara dhe Bashkimi Europian për masat e ashpra të qeverisë së tij që synojnë të zbutin deficitin e madhe buxhetor të vendit. Ai u tha gazetarëve se nuk kishte ardhur në Shtetet e Bashkuara për të kërkuar ndihmë financiare. u tha zonja Klinton gazetarëve. Pas takimit me Sekretaren Klinton në Departamentin e Shtetit, zoti Papandreu tha se Greqia po kërkon rrugë brenda Bashkimit Evropian për të përmirësuar shanset e saj për të marrë kredi. Greqia po zbaton një plan masash emergjence për të pakësuar deficitin buxhetor që kap 12,7% të prodhimit të përgjithshëm kombëtar dhe ka paralajmëruar se nëse europianët nuk japin një zgjidhje, ajo do t’i drejtohet për ndihmë Fondit Mondetar Ndërkombëtar. Por Ministri i Financave, Jorgo Papakonstantinu, i cili dje ishte në selinë e Fondit Monetar në Uashington, tha se ai thjesht kishte kërkuar këshillë teknike për reformat në fushën e taksave dhe të buxhetit. tha ministri grek. Nëse FMN-ja ndërhyn për të ndihmuar, kjo do ta vinte në pozitë të vështirë Bashkimin Europian pasi do të nënkuptonte se BE-ja është e paaftë të zgjidhë problemet e veta. Vizita e zyrtarëve grekë në Uashington bëhet ndërkohë që Greqia përpiqet të kapërcejë problemet e mëdha ekonomike të cilat u rënduan pas ardhjes së socialistëve të Papandreut në pushtet. Faktet treguan se defiti buxhetor ishte shumë më i madh se sa kishte bërë të ditur qeveria e mëparshme. Zyrtarët europianë janë të shqetësuar se deficiti buxhetor i Greqisë mund të çojë në rënien e vlerës së euros. Gjatë një diskutimi në Intitutin Brookings të Uashingtonit, kryeministri Papandreu paralajmëroi për pasojat: tha zoti Papandreu. Nga ana e tij, ministri i financave Papakonstantinu paralajmëroi se fuqitë kryesore ekonomike të botës ende nuk i kanë venë në zbatim ndryshimet që duhen bërë për të shmangur një tjetër krizë ekonomike. Kjo temë pritet të diskutohet edhe sot gjatë takimit të kryeministrit grek Papandreu me Presidentin Obama në Shtëpinë e Bardhë.